Onso d'as espelungas - Biquipedia, a enziclopedia libre

# Onso d'as espelungas

### De Biquipedia

Ursus spelaeus Estau de conserbazión: extinxiu á tiempo preistorico
Ruellada d'onso d'as espelungas
Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Mammalia
Orden: | Carnivora
Familia: | Ursidae
Chenero: | Ursus
Espezie: | U. spelaeus

Nomenclatura binomial
Ursus spelaeus
Rosenmuller, 1794

l'Onso d'as Espelungas (Ursus spelaeus) estió una espezie d'onso de gran mida, que bibere durand ro pleistozén tardán á gran parti d'Europa, dend'o sud de Gran Bretaña ent'o Caucaso. Ros masclos plegueban ent'os 3m d'altaria á ra posizión erguita y á ormino supereban ros 440Kg, isto yé, más de tres begadas ro peso d'un onso pardo autual.

Ros onsos d'as espelungas están simples tá esferenziar d'os onsos pardos (con ros cuos conbibeban ra mallor parti d'a suya existenzia) por ru suyo muesol curto e ra suya fronte abrupta e aufonsada. Ras denz caninas, encara que prou bien desembolicadas, no ro istán que se poderban comparar con ros suyos molars, muito poderosos, que ebidenzian una dieta más bexetariana que muitos d'autros onsos. Yé carauteristico, también, que á ista espezie ras garras debanteras troben-se muito más esembolicadas que ras zaguereras.

Ye notizia que á ro mes de mayo de 2005, una colla d'imbestigadors d'a Unibersidát de California ailleban amuestras d'o material chenetico de dos d'istos onsos fosils tá l'imbestigazión.

## [Editar] Meyo Natural

L'onso d'as espelungas eboluzionere dic'o Ursus deningeri, trobau también á muitos chazimenz d'o pleistozén meyo europeyo, e d'a cua yé considerau que también deriberban ros onsos pardos autuals. l'Spelaeus aparixe posiblemén agora fa belas 250000 añadas, e s'extinguixe aprosimadamén ne fa belas 10000. Durand tot ixe periode de tiempo, ro suyo habitat estió restrinxiu ta ros bosques mixtos d'o continend europeyo, esquibánd ras planas d'erba e ras zonas de bexetazión mediterranea. Con ixes gustos tan exquisitos, no yé pas d'extrañar que no estiese á dengún tiempo uno animal abundánd á ra fría, xuta y esforistada Europa glazial. Ras suyas prenzipals poblazións trobeban-se á Franzia, Italia, Peninsula Iberica, sud d'a Gran Bretaña, sud d'Alemania, ros Balcans, Crimea e ro Caucaso, totas eras zonas de montañas cubillánds d'os aires fríos qui serbeban d'arrezer t'os zaguers bosques d'o continend durand d'as puntas glazials. Yera durant istas epoca espezialmén duras que ras poblazións d'onsos d'espelunga se trobeban anisoladas e frecuenmén soumesas tá consanguinidát.

Como ros onsos pardos, ros onsos d'as espelungas yeran animals solitarios, gosaban á espertar-se á ra primabera dimpués d'un repós ibernal de bels meses e probablemén empregaban ros tiempos de buenanza tá alimentar-se de fruitas, riels, e d'autros produtos bexetals. l'Acoplamén produxeba-se seguramén á l'estíu ya que ras trobanzas de fosils amuestran que ras naxenzias d'os cadiellos yeran abitualmén á l'ibierno, como á ros onsos autuals. Á finals de l'agúerro, ros onsos rechireban por espelungas u autras aberturas naturals an estar-s'ie durand l'epoca fría, e si l'añada ebeba estau pas guaire buena, no yera cosa extraña que l'animal moreba á l'aintror d'o cado por mancanza de reserbas de grasa. Yé iste el motibo que muitos d'os fosils que s'eben trobau d'ista espezie probingan d'espelungas, e ye deguto tá isto que son clamaus prezisamén onsos d'as espelungas.

Retrieved from "http://an.wikipedia.org../../../o/n/s/Onso_d%27as_espelungas.html"

Categorías: Animals extinxíus | Animals preistoricos | Ursus

##### Views

- Articlo
- Descusión
- Current revision

##### Rechirar

##### Atras luengas

- Dansk
- Deutsch
- English
- Español
- Suomi
- Français
- עברית
- Hrvatski
- Magyar
- Lietuvių
- Nederlands
- Polski
- Português
- Русский
- Svenska